Digitalni identifikator objekta
Digitalni identifikator objekta (DOI) je niz karaktera ("digitalni identifikator") koji na jedinstven način određuje neki objekat, kao što je elektronski dokument. Dodatni podaci (meta-podaci) o objektu su pridruženi njegovom DOI imenu i mogu da uključe lokaciju objekta, kao što je naprimjer internet link na kome se objekat može naći. DOI identifikator za neki dokument je trajan, dok se njegova lokacija ili drugi podaci mogu mijenjati. Pozivanje na neki dokument na internetu po njegovom DOI imenu je pouzdanije, jer ako se lokacija dokumenta promijeni, njegov izdavač samo treba osvježiti meta-podatke za dati DOI i unese novu lokaciju dokumenta. Međutim, za razliku od internet linkova, DOI sistem nije otvoren za sve. Samo organizacije koje zadovoljavaju određene ugovorne obaveze ovog sistema i koje su spremne platiti članstvo mogu dodijeljivati DOI identifikatore elektronskim objektima. DOI sistem je implementiran kao federacija registriranih agencija, koju koordinira Međunarodna DOI fondacija, koja je razvila i koja kontrolira DOI sistem. DOI sistem je razvijen i implementiran za veliki broj izdavačkih okruženja i aplikacija od 2000. godine, a krajem 2009. godine više od četiri hiljade organizacija je dodijelilo 43 miliona DOI imena.